作者:喬吉
標題:杜牧之詩酒揚州夢・油葫蘆
內容:月底籠燈花下游，閒將佳興酬，綺羅叢封我做醉鄉侯，酌幾杯錦橙漿說淨談天口，折一枝碧桃春佔定拿雲手。(牛僧孺雲)卻不道文苑中古忄敞秀才家，多好此狂飲也。(正末唱)打迭起翰林中猛性子挺，拽扎起太學內體樣兒亻芻。趁著這錦封未剖香先透，渴時節吸盡洞庭秋。